[{"text_idx": "#000001", "text": "Estas presata la nova eldono de Plena Ilustrita Vortaro de Esperanto (PIV), kies c\u0302efa novaj\u0302o s\u0302ajnas la enmeto de referencoj al la 9a Oficiala Aldono, tiel ke 209 kapvortoj estas nun signitaj per la cifero 9.\nLa nova eldono estis preparata de Michel Duc Goninaz kaj Claude Roux, sed la unua mortis antau\u0306 kvar jaroj, kaj la dua dau\u0306rigis kunlaboron kun Bertilo Wennergren. Ankau\u0306 Roux rezignis pri kunordiga rolo pro malkreskanta vidkapablo. Tial restis la au\u0306toro de \u201cPomego\u201d, akademiano sed ne SAT-ano (kamaradig\u0302is nur c\u0302i-jare)."}, {"text_idx": "#000002", "text": "Male al la Gastona, ankau\u0306 c\u0302i tiu nova Duka eldono realig\u0302as ne en Parizo sed en C\u0302eh\u0302io c\u0302e KAVA-Pech. Post la bruna (2002) kaj blua (2005), la kovrilo ig\u0302as ore-flava: c\u0302u omag\u0302e al la 50-jara jubileo de la unua PIV? La nuna produktado konsistos el kvincent ekzempleroj en la formato B5, sume 1.268 pag\u0302oj (same kiom en 2002)."}, {"text_idx": "#000005", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000006", "text": "Demonstraj versioj de \u201cLa Ondo\u201d"}, {"text_idx": "#000007", "text": "Musklaku la kovrilon por legi pliajn informojn."}]